REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/135-13

2. april 2013. godine

B e o g r a d

ZAPISNIK

11. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE ODRŽANE 2. APRILA 2013. GODINE

Sednica je počela u 12,00 časova.

 Sednicom je predsedavao Dejan Radenković, predsednik Odbora.

 Sednici su prisustvovali članovi Odbora: Radmila Gerov, Slobodan Jeremić, Milan Kovačević, Vladimir Marinković, Mujo Muković, Aleksandar Senić i Srđan Spasojević.

Sednici Odbora su prisustvovali zamenici odsutnih članova Odbora Slavoljub Vlajković (zamenik Stefane Miladinović) i Rajko Stevanović (zamenik Branislava Jovanovića).

 Sednici nisu prisustvovali članovi Odbora: Zoran Bojanić, Gorica Gajić, Vladimir Jovanović, Milan Lapčević, Milovan Marković, Ljuban Panić i Željko Sušec, niti njihovi zamenici.

Sednici su prisustvovali iz Ministarstva spoljne i unutrašnje trgovine i telekomunikacija: Stefan Lazarević i Dragovan Milićević državni sekretari i Nebojša Vasiljević, pomoćnik ministra.

Na predlog predsednika Odbora, jednoglasno, usvojen je sledeći:

D n e v n i r e d

1. Razmatranje Izveštaja o radu Ministarstva spoljne i unutrašnje trgovine i telekomunikacija za period avgust-septembar-oktobar 2012. godine (broj 02-527/13 od 11.02.2013.godine);

2. Razmatranje Izveštaja o radu Ministarstva spoljne i unutrašnje trgovine i telekomunikacija za period novembar-decembar 2012. godine i januar 2013. godine (broj 02-618/13 od 14.02.2013);

3. Razmatranje predstavki, predloga i inicijativa, na osnovu predloga Radne grupe Odbora za razmatranje predstavki;

4. R a z n o.

Pre prelaska na razmatranje utvrđenog dnevnog reda usvojen je, zapisnik 9. sednice Odbora, održane 7. marta 2013. godine (9 za i nije glasalo 1) i zapisnik 10. sednice Odbora, održane 12. marta 2013. godine (10 za).

Odbor je, jednoglasno, usvojio predlog predsednika Odbora da se obavi zajednički pretres o prvoj i drugoj tački dnevnog reda.

Prva tačka dnevnog reda **–** **Razmatranje Izveštaja o radu Ministarstva spoljne i unutrašnje trgovine i telekomunikacija za period avgust-septembar-oktobar 2012. godine,**

Druga tačka dnevnog reda **– Razmatranje Izveštaja o radu Ministarstva spoljne i unutrašnje trgovine i telekomunikacija za period novembar-decembar 2012. godine i januar 2013. godine**

Predsednik je pre davanja reči predstavniku Ministarstva podsetio na član 229. Poslovnika Narodne skupštine prema kome u cilju informisanja odbora o radu ministarstva, ministar informiše nadležni Odbor Narodne skupštine o radu ministarstva jednom u tri meseca podnošenjem informacije.

 Uvodno izlaganje podneo je Stefan Lazarević, državni sekretar u Ministarstvu spoljne i unutrašnje trgovine i telekomunikacija. Posebno je naglašeno da je tromesečje avgust-septembar-oktobar 2012. godine predstavljalo početak rada Ministarstva u kome je usvojen Plan namene radio - frekvencijskih opsega, koji predviđa da se digitalna dividenda koristiti za razvoj mobilnog širokopojasnog interneta, a prodajom digitalne dividende očekuje se prihodovanje države. Istovremeno planom je predviđena i neutralnost uvođenja tehnologija, koja će omogućiti da se lakše pokriju ruralne oblasti širokopojasnim internetom. U navedenom periodu potpisan je Memorandum o razumevanju sa SAD u domenu saradnje u oblasti informacionih tehnologija i pušten je u rad servis elektronske uprave, koji spada u domen najkomplikovanijih servisa elektronske uprave, u njegovom puštanju su učestvovala tri ministarstva Ministarstvo unutrašnjih poslova, Ministarstvo finansija i privrede i Ministarstvo spoljne i unutrašnje trgovine i telekomunikacija, a odnosi se na mogućnost registracije vozila putem interneta.

 Što se tiče domena Poštanskih usluga uvedena je mogućnost prijave nepravilnosti poštanskoj inspekciji preko portala elektronske uprave i to je prvi korak uvođenja elektronske inspekcije u našoj državi. Istovremeno omogućena je prijava otpočinjanja poštanskih usluga elektronskim putem, putem portala, kao i mogućnost plaćanja administrativne takse.

U periodu novembar-decembar 2012. godine i januar 2013. godinenastavljen je rad na implementaciji Pravilnika o radio opremi i telekomunikacionoj terminalnoj opremi i pokrenuta je inicijativa za njegovu promenu. U navedenom periodu pripremljen je Akcioni plan za sprovođenje Strategije za prelazak sa analognog na digitalno emitovanje radio i televizijskog programa u Republici Srbiji, Akcioni plan za razvoj elektronskih komunikacija 2012-2014 godine, pripremljen je Zakon o potvrđivanju završnih akata Svetske konferencije o radio-komunikacijama i Pravilnik o tehničkim i drugim zahtevima pri izradi prateće infrastrukture potrebne za postavljanje elektronskih komunikacionih mreža, pripadajućih sredstava i elektronske komunikacione opreme prilikom izgradnje poslovnih i stambenih objekata, kojim se uvodi jedinstven antenski stub. Posebno je naglašeno da je formirana Radna grupa za praćenje i implementaciju procesa digitalizacije tj prelaska sa analognog na digitalno emitovanje radio i televizijskog programa u Republici Srbiji, čiji je krajnji rok 17. jun 2015. godine. Istovremeno su pokrenuti i mnogi projekti uz podršku Evropske unije.

Kada je reč o poštanskom saobraćaju sprovedeno je nekoliko TAIEX programa, koji su prvenstveno za cilj imali pomoć u edukaciji zaposlenih, a čiji je rezultat Predlog Strategije razvoja poštanskih usluga u Srbiji. Posebno je ukazano da se radi na izmenama Zakona o elektronskoj trgovini, da bi se unapredilo trgovinsko poslovanje u našoj zemlji.

Saglasno članu 229. Poslovnika Narodne skupštine, Odbor je razmotrio Izveštaj o radu Ministarstva spoljne i unutrašnje trgovine i telekomunikacija za period avgust-septembar-oktobar 2012. godine i odlučio da ga prihvati ( 9 za i 1 nije glasao).

Saglasno članu 229. Poslovnika Narodne skupštine, Odbor je razmotrio Izveštaj o radu Ministarstva spoljne i unutrašnje trgovine i telekomunikacija za period novembar-decembar 2012. godine i januar 2013. godine i odlučio da ga prihvati ( 8 za, 1 uzdržan i 1 nije glasao).

Treća tačka dnevnog reda - **Razmatranje predstavki, predloga i inicijativa, na osnovu predloga Radne grupe Odbora za razmatranje predstavki**

Predsednik Odbora obavestio je prisutne da se Radna grupa Odbora obrazovana za razmatrnje predstavki sastala i razmotrila sve do sada pristigle predstavke, predloge i inicijative i pripremila predloge za postupanje, a zatim dao reč izvestiocu Radne grupe Slobodanu Jeremiću.

Narodni poslanik Slobodan Jeremić je izvestio Odbor o predlozima Radne grupe za postupanje povodom svakog podneska.

Odbor je na inicijativu predsednika, jednoglasno, odlučio da prihvati sve predloge za postupanje Radne grupe Odbora za razmatranje predstavki:

- Zahtev Borisava Jovanovića za ukidanje peronizacije uputiće se Ministarstvu saobraćaja i Privrednoj komori Srbije s molbom da, provere navode, a o konačnom stavu obaveste podnosioca i Odbor. Istovremeno ova predstavka upućuje se i Zaštitniku građana, radi upoznavanja;

- Predstavka Vesne Lazarević na vršenje mobinga od strane direktora RATEL a- Milana Jankovića uputiće se UO RATEL - predsedniku, s molbom da proveri navode, a o konačnom stavu i preduzetim merama obavesti podnosioca i Odbor. Istovremeno ova predstavka uputiće se Ministarstvu rada, zapošljavanja i socijalne politike, radi davanja mišljenja, kao i Zaštitniku građana;

- Predstavka Petre Čarapić u vezi naplate provizije prilikom predaje poštanskih pošiljki uputiće se Ministarstvu spoljne i unutrašnje trgovine i telekomunikacija, s molbom da provere navode, a o konačnom stavu obaveste podnosioca i Odbor;

- Zahtev Mirjane Pujić za zaštitu prava ugroženih od strane preduzeća ,,Gas,, iz N. Sada ustupiće se Odboru za privredu, regionalni razvoj, trgovinu, turizam i energetiku;

- Nema zakonskog osnova za preduzimanje mera u smislu zahteva Jelene Veljković u vezi sa problemima prilikom kupovine stanova u ul. Jovanke Radaković br 68a Mirijevo, jer se radi o stvari iz isključive nadležnosti redovnog suda;

- Zahtev Ivana Đurovića za dobijanje informacije ko izdaje sertifikate za pomorce uputiće se Ministarstvu saobraćaja, koje će odgovor dostaviti i ovom odboru;

- Predlog Vesne Adžić za izmenu i dopunu Zakona o planiranju i izgradnji uputiće se Ministarstvu građevinarstva i urbanizma;

- Molba Hristivoja Gobeljića za rešavanje problema upisa imovine u katastar nepokretnosti uputiće se Ministarstvu građevinarstva i urbanizma, s molbom da provere navode, a o konačnom stavu obaveste podnosioca i Odbor;

- Primedba grupe građana naselja Mirijevo na Nacrt Plana generalne regulacije Beograda uputiće se Skupštini grada Beograda i Ministarstvu prirodnih resursa, rudarstva i prostornog planiranja, s molbom da provere navode, a o konačnom stavu obaveste podnosioce i Odbor;

- Predstavka Dragiše Ivića na rad Infostana uputiće se JP Gradskom stambenom, s molbom da još jednom provere navode, a o konačnom stavu obaveste podnosioca i Odbor;

- Pitanje Srđana Cakića nije precizno da bi se na njega adekvatno odgovorilo;

- Predstavka Borke Žužana Predlog novog urbanističkog plana Kaluđerice uputiće se Skupštini grada Beograda i Ministarstvu prirodnih resursa, rudarstva i prostornog planiranja, s molbom da provere navode, a o konačnom stavu obaveste podnosioce i Odbor;

- Pitanje Dragice Stojanovićkome se plaća tržišna vrednost zemljišta prilikom upisa objekta izgrađenog na tuđem zemljištu uputiće se Ministarstvu građevinarstva i urbanizma, da odgovori podnosiocu, a odgovor prosledi i ovom odboru;

- Pitanje Perice Petrovića,koje se odnosi na primenu člana 101a Zakona o planiranju i izgradnji uputiće se Ministarstvu građevinarstva i urbanizma, da odgovori podnosiocu, a odgovor prosledi i ovom odboru;

- Predstavka Mirjane Popović, koja se odnosina problem prisvajanja gradskog građevinskog zemljištauputiće se Ministarstvu građevinarstva i urbanizma, s molbom da provere navode, a o konačnom stavu obaveste podnosioca i Odbor;

- Žalba Siniše Aleksićana Urbanističko odeljenje u Opštini Požarevacuputiće se Ministarstvu građevinarstva i urbanizma, s molbom da provere navode i o konačnom stavu obaveste podnosioca i Odbor;

- Pritužba Vesne Vasiljevićna rad organa za poslove urbanizma Gradske uprave grada Kraljevauputiće se Ministarstvu građevinarstva i urbanizma, s molbom da provere navode i o konačnom stavu obaveste podnosioca i Odbor;

- Predstavka Safije Spasićo prisvajanju zemljištauputiće se Ministarstvu građevinarstva i urbanizma, s molbom da provere navode i o konačnom stavu obaveste podnosioca i Odbor;

- Zahtev Opštinske uprave Stara Pazova – Odeljenja za urbanizam i građenjeza tumačenje primene čl. 10. i 13. Zakona o posebnim uslovima za upis prava svojine na objektima izgrađenim bez građevinske dozvoleuputiće se Ministarstvu građevinarstva i urbanizma, s molbom da o konačnom stavu obaveste podnosioca i Odbor.

Četvrata tačka dnevnog reda - **R a z n o**

Povodom ove tačke dnevnog reda Odbor je zaključio da, na inicijativu narodne poslanice Radmile Gerov, zatraži informaciju od Telekoma Srbije u kojim se naseljenim mestima Borskog i Zaječarskog okruga u 2013. godini planira uvođenje Adsl a.

Na sednici je vođen tonski zapis.

 Sednica je zaključena u 12,31 časova.

 SEKRETAR PREDSEDNIK ODBORA

Biljana Ilić Dejan Radenković